PATVIRTINTA

Kupiškio r. Alizavos pagrindinės mokyklos direktoriaus 2018 m. balandžio 03 d. įsakymu Nr. V- 24

KUPIŠKIO R. ALIZAVOS PAGRINDINĖS MOKYKLOS

PLANŠEČIŲ NAUDOJIMO TAISYKLĖS

Planšetės rinkinį (toliau – Planšetę) sudaro: planšetė, USB maitinimo kabelis, adapteris, planšetės dėklas, liečiamasis pieštukas, nosinaitė ir valymo skystis.

Planšetės yra mokyklos nuosavybė ir turi būti naudojamos ugdymo proceso bei neformaliojo ugdymo veikloms.

PLANŠEČIŲ SKOLINIMOSI IR GRĄŽINIMO TVARKA

1. Pamokai reikalingas Planšetes mokytojas skolinasi bibliotekoje, bibliotekos darbo valandomis.

2. Mokytojas privalo supažindinti mokinius su Planšečių naudojimo taisyklėmis.

3. Mokiniams Planšetės išduodamos užregistruojant „Planšečių išdavimo sąsiuvinyje“.

4. Gautą Planšetę mokiniai peržiūri vietoje. Apie pastebėtus defektus praneša mokytojui.

5. Mokiniams draudžiama į Planšetes diegti papildomas programėles.

6. Mokiniai Planšetėse privalo atsijungti nuo savo paskyrų. Pamokos metu sukurtas paskyras privalo ištrinti.

7. Pasiskolinta Planšetė turi būti grąžinama tą pačią dieną iki bibliotekos darbo laiko pabaigos.

8. Mokiniai įsipareigoja atlyginti nuostolius atsiradusius dėl Planšetės sugadinimo arba pametimo.

9. Mokiniai privalo Planšetes naudoti profesionaliai ir nepažeisti mokyklos vidaus tvarkos taisyklių ir interneto etiketo.